Tiky u dieťaťa
Dobrý deň syn užíva tiapridal ma 12r  1-1/2-1  ma tíkovu prechodu poruchu.. Odkedy berie tiapridal stav miestami zhorší niekedy zlepší   robí také tiky sťahuje svaly az do krcu.A robí tak odkedy berie tie lieky tiapridal ..berie ich 2m.dala mu ešte haloperidol richter môže brat tiapridal aj k tom??
Dobrý deň.
Ďakujeme za Vašu otázku.
Medzi vedľajšie účinky, ktoré sa môžu vyskytnúť pri užívaní lieku Tiapridal, patria porucha napätia svalstva (kŕč, sťah krčných svalov, mimovoľné pohyby očí, kŕč žuvacieho svalstva) a akatízia  čiže neustále nutkanie hýbať sa. Tieto príznaky sú vo všeobecnosti vratné. O výskyte akýchkoľvek vedľajších účinkov je potrebné upovedomiť predpisujúceho lekára.
Pri súčasnom podávaní Haloperidolu a Tiapridalu sa môžu navzájom potenciovať centrálne tlmivé účinky. V prípade, že Vám lieky predpísal jeden lekár, je si tejto skutočnosti vedomý. Preto odporúčam riadiť sa jeho pokynmi.
Prajem pekný zvyšok dňa.
S pozdravom
Mgr. Barbora Bičanovská